open-index/open-wikipedia-markdown huggingface dataset:
BBC Radio 1

**BBC Radio 1** on brittiläinen valtakunnallinen radiokanava. Se aloitti toimintansa 30. syyskuuta 1967, ja sen ohjelmisto koostuu ensisijaisesti populaarimusiikista, jota se perustettiin tarjoamaan piraattiradioiden tultua laittomiksi. Radio 1 ilmoitti alusta alkaen, että se ei sensuroi musiikkia.  Kanavan kuulijaosuus kaikista radiokuuntelijoista vuoden 2009 ensimmäisellä neljänneksellä oli 10.3&nbsp;%.

## Lähteet

## Aiheesta muualla
*BBC Radio 1:n kotisivut
Aleksandar Đorđević

**Aleksandar "Saša" Đorđević** (, s. 26. elokuuta 1967 Belgrad, Jugoslavia) on serbialainen koripallovalmentaja ja aktiiviuransa lopettanut koripalloilija.

## Ura
Đorđević aloitti koripallouransa Partizanissa, jossa hän pelasi kuusi kautta. Joukkueen paidassa hän voitti kaksi kertaa Jugoslavian mestaruuden sekä yhden Korać Cupin. Viimeisellä kaudellaan Partizanissa hän voitti Euroliigan mestaruuden. Kotimaastaan Đorđević siirtyi Italiaan, jossa hän edusti Olimpia Milanoa ja Fortitudo Bolognaa. Euroopasta hän siirtyi yhdeksi kaudeksi NBA:han Portland Trail Blazersin paitaan ja teki kaudella 1996–1997 3,1 pistettä ja antoi 0,6 syöttöä ottelua kohden. Kauden jälkeen hän siirtyi Espanjaan, jossa hän pelasi FC Barcelona Bàsquetin ja Real Madrid Balonceston riveissä. Vuosina 2003–2005 Đorđević edusti Teemu Rannikon kanssa Scavolini Pesaroa. Vuonna 2005 hän lopetti peliuransa Olimpia Milanon paidassa. Peliuran jälkeen hänet valittiin Euroliigan 50 tärkeimmän koripallovaikuttajan joukkoon.

Peliuransa jälkeen Đorđević siirtyi Olimpia Milanon päävalmentajaksi tammikuussa 2006.

## Lähteet

## Aiheesta muualla
*FIBA Europe 
*Euroliigan pelaajaprofiili 
*ACB  
*LegaBasket
RC Roubaix

**Racing Club de Roubaix** eli **RC Roubaix** on entinen ranskalainen jalkapalloseura. Seura voitti USFSA:n (Ligue 1:n edeltäjä) mestaruuden viidesti 1902, 1903, 1904, 1906, 1908. Seura fuusioitiin CO Roubaix-Tourcoingiin 1964.

## Lähteet
Lill Lindfors

**Lillemor "Lill" Lindfors** (s. 12. toukokuuta 1940 Helsinki) on ruotsalainen laulaja, näyttelijä ja koomikko.

Lindfors syntyi suomenruotsalaiseen perheeseen Helsingissä, josta perhe muutti vuonna 1948 Ruotsiin. Lindfors on esiintynyt 1960-luvulta lähtien ollen suosittu esiintyjä Skandinaviassa. 

Hän edusti Ruotsia vuoden 1966 Eurovision laulukilpailussa Svante Thuressonin kanssa kappaleella "Nygammal vals (Hip Man Svinaherde)" sijoittuen toiseksi. Vuonna 1985 hän juonsi euroviisut aiheuttaen kohua pudottamalla suunnitellusti mutta kaikkien yllätykseksi hameensa. Salaa puvustaja Christer Lindarwin kanssa harjoiteltu kohtaus tuli yllätyksenä lähetyksen tuotantotiimillekin ja on jäänyt yhdeksi viisuhistorian kohutuimmista. 

Vuodesta 1998 lähtien Lindfors on toiminut Ruotsin Unicefin hyvän tahdon lähettiläänä.

## Lähteet

## Aiheesta muualla

*Viralliset sivut 
*
*Eurovision 1966 Information
*Eurovision 1985 Information
BBC Radio 2

**BBC Radio 2** on brittiläinen valtakunnallinen radiokanava, joka aloitti toimintansa 30. syyskuuta 1967. Kanavan edeltäjä oli BBC Light Programme. Kanavan ohjelmisto on musiikkipainotteinen, ja se on Britannian kuunnelluin radiokanava.

## Lähteet

## Aiheesta muualla
*BBC Radio 2:n kotisivut
Solomon Volkov

**Solomon Moisejevitš Volkov** (; s. 17. huhtikuuta 1944 Uroteppa, Leninabadin piirikunta, Tadžikistanin SNT, Neuvostoliitto) on neuvostoliittolaissyntyinen yhdysvaltalainen musiikkitieteilijä ja tietokirjailija. Hänet tunnetaan parhaiten *[[Dmitri Šostakovitšin muistelmat|Dmitri Šostakovitšin muistelmien]]* toimittajana.

Volkov syntyi Tadžikistanissa ja opiskeli viulunsoittoa ja musiikkitiedettä Leningradin konservatoriossa sekä työskenteli taiteellisena johtajana kokeellisessa kamarioopperateatterissa. Hän on tutkinut erityisesti Neuvostoliiton ja Venäjän kulttuurihistoriaa sekä musiikkipsykologiaa.

Vuosina 1971–1974 Volkov kertoo tavanneensa säveltäjä Dmitri Šostakovitšin lukuisia kertoja ja kirjoittaneensa tämän sanelemat muistelmat puhtaaksi. Syntynyt käsikirjoitus oli määrä julkaista lännessä vasta säveltäjän kuoleman jälkeen.

Volkov emigroitui Yhdysvaltoihin kesäkuussa 1976 ja alkoi työskennellä Columbian yliopistossa. *Dmitri Šostakovitšin muistelmat* julkaistiin englanninkielisenä käännöksenä lokakuussa 1979. Teos käynnisti kiistelyn, joka on jatkunut kolme vuosikymmentä, ja teoksen aitoudesta on esitetty jyrkkiäkin kannanottoja. Esimerkiksi säveltäjän leski Irina Šostakovitš pitää teosta väärennöksenä, kun taas säveltäjän lapset Maksim ja Galina Šostakovitš pitävät sitä aitona.

Šostakovitšin lisäksi Volkov on julkaissut Joseph Brodskyn, George Balanchinen ja Nathan Milsteinin muistelmat ja kirjoittanut teokset *Pietari: eurooppalainen kulttuurikaupunki*, *Šostakovitš i Stalin* ja *Istorija russkoi kultury XX veka* ja julkaissut runsaasti artikkeleita aikakauskirjoissa (mm. *The New York Times*, *The New Republic*, *Musical America*, *The Musical Quarterly*).

Solomon Volkovin puoliso pianisti-valokuvaaja Marianna Volkova (o.s. Tiisnekka) on inkerinsuomalainen.

## Teoksia
* 
*
*
*
*
*
*
*
Yleisurheilu kesäolympialaisissa 1896 – miesten maraton

**Miesten [[maraton]] [[Kesäolympialaiset 1896|kesäolympialaisissa 1896]]** oli erikoiskilpailu, joka keksittiin juuri kyseisiin olympialaisiin. Michel Bréal kehitti idean juoksukilpailusta Marathonista Ateenaan Feidippideen legendan mukaan. Ensimmäinen maratonjuoksu oli Kreikan karsinta olympiakilpailuun, tämän kisan voitti Charílaos Vasilákos. Olympiamaratonin pituus oli 40 kilometriä. 

Marathoniin matkusti 25 juoksijaa, mutta heistä vain 17 osallistui kilpailuun. Albin Lermusiaux otti johdon kisan alkuvaiheessa kuten 1&nbsp;500 metrin juoksussakin. Edwin Flack ja Arthur Blake pitivät toista ja kolmatta sijaa ennen kuin Blake keskeytti 23 kilometrin kohdalla. Yhdeksää kilometriä myöhemmin myös Lermusiaux joutui keskeyttämään, joten Flack nousi kärkeen. Samaan aikaan Kreikan Spiridon Luis alkoi kiriä eroa kiinni. Flack yritti pitää kärkipaikkansa näännyksiin saakka, mutta lopulta, vain nelisen kilometriä ennen maalia, hän keskeytti. Näin Luis jäi yksin kärkeen ja voitti kisan juosten matkan hieman alle kolmessa tunnissa. Vasilakos oli toinen ja hänen jälkeensä pronssista kamppailivat Spiridon Belokas ja Gyula Kellner. Belokas ehti maaliin viittä sekuntia aiemmin, mutta hänet hylättiin myöhemmin, sillä selvisi että hän oli taittanut osan matkastaan hevoskärryissä. 

## Tulokset

*DNF = Keskeytti, DSQ = Hylätty*

## Lähteet
Ohio Statehouse

**Ohio Statehouse** on Ohion osavaltion parlamenttirakennus, joka sijaitsee Columbuksessa. Rakennuksessa on osavaltion kongressin lisäksi kuvernöörin, varakuvernöörin, valtiovarainministerin ja osavaltion tilintarkastajan toimistot.

## Historia
Nykyisen kongressirakennuksen rakentaminen aloitettiin vuonna 1839 ja se voitiin ottaa käyttöön vuonna 1857. 

Rakennus valmistui kokonaan Yhdysvaltojen sisällissodan kynnyksellä vuonna 1861. Sitä pidetään yhtenä Yhdysvaltojen varhaisvuosien hienoimmista rakennuksista. Se edustaa uusklassista tyyliä.

Siitä tehtiin Kansallinen historiallinen maamerkki vuonna 1972.

Rakennukseen tehtiin laajennusosa vuosina 1890-1891 Ohion korkeinta oikeutta ja muita osavaltion toimistoja varten. Se remontoitiin ja savaltion Senaatti muutti sinne vuonna 1993.

## Lähteet
*Virallinen sivu 

### Viitteet
Stella Stevens

**Stella Stevens** (alun perin *Estelle Caro Eggleston*, 1. lokakuuta 1938 Yazoo City, Mississippi – 17. helmikuuta 2023 Los Angeles) oli yhdysvaltalainen näyttelijä ja valokuvamalli, joka näytteli lukuisissa Hollywood-elokuvissa ja televisiossa 1950-luvun lopusta lähtien. Hän toimi myös tuottajana ja ohjaajana.

## Studiot
Stevens sai ensimmäisen sopimuksensa 20th Century Foxilta mutta siirtyi pian Paramount Picturesille (1959–1963). Vuosina 1964–1968 hän oli kiinnitettynä Columbia Pictures -studiolle. Hänet palkittiin vuoden uuden tulokkaan Golden Globe -palkinnolla yhdessä Tuesday Weldin, Angie Dickinsonin ja Janet Munron kanssa ensimmäisestä elokuvaroolistaan Frank Tashlinin musikaalissa *Say One For Me* (1959).

## Elokuvat
1960-luku oli Stevensin uran huippukautta. Hän näytteli Elvis Presleyn parina elokuvassa *Girls, Girls, Girls!* (1962) ja Jerry Lewisin komediassa *[[Tohtori Jerry ja Mr. Hyde]]* (Nutty Professor, 1963). Dean Martin oli hänen aisaparinaan agenttielokuvassa *The Silencers* (1966), jossa näytteli myös Cyd Charisse. Stevens oli kuukauden *playmate* Playboyn tammikuun 1960 numerossa, ja hänestä tehtiin kuvareportaasi lehteen vielä 1965 ja 1968.

## Televisio
1980-luvulla Stevens näytteli television saippuasarjoissa, kuten* [[Santa Barbara (televisiosarja)|Santa Barbara]]ssa*, *[[Seikkailujen saari|Seikkailujen saaressa]]*, sarjassa *[[Murhasta tuli totta]]* ja *[[Lemmenlaiva]]ssa*.

Stevens tuotti ja ohjasi elokuvat *The Ranch* (1989) ja *The American Heroine* (1979).

## Lähteet

## Aiheesta muualla
*Stella Stevensin virallinen sivusto
Peter Velits

**
**Peter Velits''' (s. 21. helmikuuta 1985 Bratislava, Tšekkoslovakia) on slovakialainen maantiepyöräilijä, joka kilpaili ammattilaisena 2007–2016 edustaen Team Wiesenhof-Feltiä, Team Milramia, Team HTC:tä, Omega Pharma-Quick Stepiä ja BMC Racing Teamia.

Velits voitti 1.HC-kategoriaan – eli toiseksi korkeimpaan ProTourin jälkeen – kuuluvan Grand Prix de Fourmies -kilpailun syyskuussa 2007 ennen Daniele Nardelloa. Myöhemmin samassa kuussa hän voitti maantieajon alle 23-vuotiaiden maailmanmestaruuden Stuttgartissa ennen Wesley Sulzbergeriä. Vuonna 2009 hän voitti 1.HC-luokkaan kuuluvan GP Kanton Aargau -kilpailun ennen Ben Hermansia. 

Velits voitti Espanjan ympäriajossa 2010 Peñafielissä ajetun 46&nbsp;kilometrin aika-ajoetapin 12 sekunnin erolla Denis Menšoviin. Ympäriajon kokonaiskilpailussa hän sijoittui alun perin kolmanneksi, mutta nousi toiseksi Ezequiel Mosqueran hylkäyksen vuoksi. Hän voitti joukkueaika-ajon maailmanmestaruuden Omega Pharma-Quick Stepin joukkueessa MM-kilpailuissa 2012 ja 2013 sekä BMC Racing Teamissa 2014 .

Myös Peter Velitsin kaksoisveli Martin on ammattipyöräilijä.

## Saavutuksia

Lähde: Cycling Archives
;2005
:Vuelta a Navarra, etapin 6 voitto
;2006
:Giro del Capo, kokonaiskilpailun ja etapin 2 voitto
:GP Kooperativa, voitto
:GP Tell, etapin 2 voitto
;2007
:Grand Prix de Fourmies, voitto
:MM-kilpailut, alle 23-v. maantieajossa kultaa
;2009
:GP Kanton Aargau, voitto
:Milano–San Remo, kymmenes
:Clásica de San Sebastián, neljäs
;2010
:Espanjan ympäriajo, kokonaiskilpailussa toinen, etapin 17 (aika-ajo) voitto, kolmas etapilla 4
;2011
:Ranskan ympäriajo, kokonaiskilpailussa 18:s, 19. etapilla kolmas
;2012
:Omanin ympäriajo, kokonaiskilpailun voitto
:Aika-ajon Slovakian-mestaruus
:Ranskan ympäriajo, 3. etapilla kolmas
:MM-kilpailut, joukkueaika-ajossa kultaa
;2013
:Aika-ajon Slovakian-mestaruus
:MM-kilpailut, joukkueaika-ajossa kultaa
;2014
:Aika-ajon Slovakian-mestaruus
:MM-kilpailut, joukkueaika-ajossa kultaa

## Lähteet
Deep Space 2

**Deep Space 2** on Yhdysvaltain vuonna 1999 avaruuteen lähettämä avaruusluotain, jonka matka päättyi epäonnistuneeseen laskuun. Deep Space matkusti Mars Polar Landerin kyydissä Marsiin, jonka jälkeen se irtaantui ilmakehässä. Deep Space 2 oli maailman ensimmäinen avaruusluotain, joka ei käyttänyt minkäänlaisia lisävarusteita laskeutumisen pehmentämiseen.

## Aiheesta muualla
Abazašta

**Abazašta** (Aбазашта, suomeksi ”Abazinia”) on Tšerkesskissä ilmestyvä abazankielinen sanomalehti.

Lehti on perustettu vuonna 1938 nimellä *Tšerkes kapštš*. Sitä ennen, vuodesta 1933 lähtien tšerkessinkielisessä *Tšerkes plyž* -lehdessä julkaistiin abazankielistä sivua. Toisen maailmansodan aiheuttaman tauon jälkeen lehti alkoi ilmestyä uudelleen vuonna 1945. Vuoteen 1991 saakka sen nimenä oli *Kommunizm alašara* (”Kommunismin valo”). 

Nelisivuinen lehti ilmestyy kaksi kertaa viikossa 3&nbsp;000–4&nbsp;000 kappaleen painoksena. Julkaisijoina toimivat Venäjään kuuluvan Karatšai-Tšerkessian tasavallan hallitus ja parlamentti. Päätoimittaja on Fardaus Kulova.

Abazašta on maailman ainoa abazankielinen kausijulkaisu. Sen merkitys abazan kirjakielen ja kaunokirjallisuuden kehitykselle on ollut suuri. Lehden aiheita ovat Karatšai-Tšerkessian uutiset sekä pienen abazayhteisön elämä ja kulttuuri. Viime vuosina se on kertonut mm. Abazan piirin ja kansallisen teatterin perustamisesta, abazojen ”veljeskansan” abhaasien tapahtumista sekä abazojen saamaa Venäjän vähälukuisen alkuperäiskansan asemaa koskevan lain toteuttamisesta.

## Aiheesta muualla
* Abazaštan sivusto (abazaksi),
The Secret Saturdays

**The Secret Saturdays** on Jay Stephensin luoma ja PorchLight Entertainmentin tuottama yhdysvaltalainen piirrossarja, joka seuraa Saturday perheen seikkailuja. Perhe työskentelee kryptozoologian parissa ja yrittävät pitää harvinaisuuksia salassa, jottei ihmiset ja olennot satuttaisi itseään. He matkustavat ympäri maailmaa tutkiakseen näitä olentoja, mutta joutuvat samalla taistelemaan mielipuolisia rikollisia vastaan, erityisesti VV Argostia ja hänen kätyreitään.

## Juoni

Zak Saturday ja hänen vanhempansa Doc ja Drew ovat maailmaa pelastavia tutkijoita, jotka asuvat salaisessa piilopaikassa. Perhe on osa tutkijajärjestöä, joka suojelee ihmiskuntaa piilossa olevilta harvinaisilta olennoilta. Maailmalla tutut kansantarinat eivät ole vain satuja, vaan oikeita arvoituksia, joita Saturday perhe yrittää ratkoa. He matkustavat ympäri maailmaa tutkien muinaisia temppeleitä ja päättymättömiä luolia. Samalla he joutuvat kamppailemaan VV Argostin kätyreitä ja kilpailevaa kryptozoologi Van Rookia vastaan.

## Äänirooleissa

## Lähteet
Vic Firth

**Vic Firth** on yhdysvaltalainen rumpukapuloiden ja rumpujen valmistaja, joka on leimannut itsensä maailman suurimmaksi rumpukapuloiden valmistajaksi. Yhtiön perusti rumpali ja perkussionisti Vic Firth vuonna 1963.

Vic Firthin pääkonttori sijaitsee Bostonissa, Massachusettsissa. Sen katalogiin kuuluu 300 eri kapulamallia ja se tuottaa noin 12 miljoonaa rumpukapulaa vuosittain.

## Lähteet

## Aiheesta muualla

* Yrityksen kotisivut
** Vic Firth -artisteja yrityksen kotisivuilla
Get On

**”Get On”** on suomalaisen rock-yhtyeen Hurriganesin kappale heidän toiselta levyltään *[[Roadrunner]]*. Kappale tehtiin alun perin vain täytemateriaaliksi, koska levystä olisi tullut muuten liian lyhyt. Remu Aaltosen mukaan sekä kappale että sanat improvisoitiin nopeasti albumin tuottaja Richard Stanleyn halutessa vielä yhtä kappaletta. Yhtye oli kuitenkin esittänyt kappaletta jo kesällä, kuukausia ennen kuin he astuivat syyskuussa 1974 studioon. Näin muistaa myös tuottaja Stanley. Levytystä edeltävistä esityksistä on myös olemassa yleisönauhoitteet.

Kappaleen sanoitus on eräänlaista ”rock-esperantoa”; siinä on englanninkielisiä sanoja ja pidempiäkin fraaseja, mutta se ei kokonaisuutena noudata englannin kielioppia eikä sillä ole mielekästä merkitystä. Tämä johtuu siitä, että Remu ei osannut englantia kyllin hyvin tehdäkseen ”oikeat” sanat. Sanoituksen ei ollut tarkoitus jäädä levylle, vaan Remu tarkoitti sen demoksi varsinaista lauluosuutta varten.
Muu yhtye sekä tuotanto katsoivat esityksen vahvaksi Remun vastustuksesta huolimatta. 

Kappaleen kitaraintro on mukailtu Chuck Berryn ”Johnny B. Gooden” introsta, sillä Remu ohjeisti kitaristi Albert Järvistä aloittamaan tällä. Rytmikitara ja kertosäkeen lauluharmoniat tehtiin päällekkäisäänityksenä muutoin elävänä ottona tallennettuun kappaleeseen.

”Get On” on Hurriganesin tunnetuimpia kappaleita, joka on totuttu kuulemaan yhtyeen jokaisella keikalla. Se on usein kärkisijoilla puhuttaessa parhaista suomalaisista rock-kappaleista, ja se esimerkiksi äänestettiin Hurriganesin parhaaksi kappaleeksi Radio Rockin Suurimmat yhtyeet -äänestyksessä.

Kappale voitti *European Pop Jury* -palkinnon vuonna 1974. 
## Kokoonpano kappaleella
* Remu Aaltonen – rummut, laulu
* Cisse Häkkinen – basso, taustalaulu
* Albert Järvinen – kitara

## Kappaleen eri esittäjiä
Kappaletta on esittänyt keikoilla myös ainakin Hard Rock Sallinen 70-80-luvun vaihteen tienoilla (noudattaen melko tarkasti alkuperäistä Hurriganes-versiota).

## Lähteet
* Get On YLE:n elävässä arkistossa

### Viitteet

## Aiheesta muualla
* Ylen Elävä arkisto: Get On päihitti Euroopan huiput (European Pop Jury 20.12.1974)
Hjalmar Palmgren

**Hjalmar Palmgren** (käytti Saksassa peitenimeä **Paul**), () oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan muun muassa komppanianpäällikkönä. 

## Perhe ja koulutus
Palmgrenin vanhemmat esittelijäsihteeri Axel Albert Palmgren ja Olga Palmgren. Hänet vihittiin avioliittoon vuonna 1920 Saima Riikosen kanssa. Hän kävi kuusi luokkaa Helsingin uutta ruotsalaista yhteiskuulua ja jatkoi opintojaan aluksi Teknillisessä korkeakoulussa Helsingissä, josta hän siirtyi vuonna 1909 Saksaan jatkamaan opintojaan Karlsruhen teknilliseen korkeakouluun, jonka koneinsinööriosastolla hän suoritti diplomi-insinööri tutkinnon vuonna 1917.

## Jääkärikausi

Palmgren liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 27. helmikuuta 1915. Hänet sijoitettiin joukon 1. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n pioneerikomppaniaan 31. elokuuta 1915 alkaen. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. 

## Suomen sisällissota
Palmgren astui Suomen armeijan palvelukseen yliluutnantiksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan komppanianpäälliköksi 2. Jääkärirykmentin 12. jääkäripataljoonan 2. komppaniaan. Hän osallistui sisällissodan taisteluihin Kalevankankaalla, jossa hän haavoittui 28. maaliskuuta 1918. Haavoistaan parannuttuaan hänet määrättiin komentajaksi 14. huhtikuuta 1918 alkaen 1. Jääkärirykmentin täydennyspataljoonaan.

## Sisällissodan jälkeinen aika
Sisällissodan jälkeen hänet siirrettiin 3. kesäkuuta 1918 alkaen komppanianpäälliköksi 12. Jääkäripataljoonaan, josta hänet siirrettiin 12. heinäkuuta 1918 Pioneerikoulutuspataljoonan 3. komppanian päälliköksi ja edelleen Pioneeripataljoona I:n 2. komppanian päälliköksi. Pioneeripataljoona komentajuuden hän vastaanotti 2. syyskuuta 1919. Hänen loistavasti alkanut sotilasura katkesi hänen kuoltuaan 22. kesäkuuta 1921. 

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Hakki Hamsteri

**Hakki Hamsteri** (alkuperäiseltä nimeltään *Mike, der Taschengeldexperte*) oli saksalaislähtöinen sarjakuvalehti. Suomessa sarjakuvalehteä julkaisi Kansallis-Osake-Pankki, pankin asiakkaille ilmaisjakeluna vuosina 1984–1995.

## Lähteet

## Aiheesta muualla
* Hakki Hamsterin kotisivut  
* Perunamaa.net/Sarjakuvalistauksia: Hakki Hamsteri
Kirkkoprovinssi

**Kirkkoprovinssi** () on pääasiassa katolisessa ja anglikaanisessa kirkossa käytetty hallinnollinen jako, joka on suurempi kuin hiippakunta, mutta pienempi kuin koko kirkko.

Esimerkiksi Englannin kirkossa on kaksi kirkkoprovinssia, Canterburyn ja Yorkin provinssit ja vastaavasti kaksi arkkipiispaa, Canterburyn arkkipiispa ja Yorkin arkkipiispa. Lähetysaikana keskiajalla katolinen kirkko perusti kirkkoprovinssin Pohjoismaihin vuonna 1104 ja sen arkkipiispan istuin sijaitsi Lundissa. 

## Katso myös
*Metropoliitta
*Missionsprovinsen
Pretty Maids

**Pretty Maids** on vuonna 1981 perustettu tanskalainen heavy metal/hard rock -yhtye.

## Historia

Pretty Maids -yhtyeen perustivat ystävykset laulaja Ronnie Atkins ja kitaristi Ken Hammer Horsensin kaupungissa, Tanskassa vuonna 1981. Yhtye aloitti toimintansa cover-yhtyeenä Pretty Pretty Panick -nimen alla, mutta pian he muuttivat nimen nykyiseen Pretty Maidsiin ja alkoivat kirjoittamaan omaa materiaalia. Vuonna 1983 yhtye julkaisi ensimmäisen EP:n ja aloitti kiertueen Isossa-Britanniassa. Yhtyeen debyyttialbumi *Red, Hot and Heavy* julkaistiin CBS Recordsin kautta vuonna 1984.

## Jäsenet

### Nykyiset
* Ronnie Atkins – laulu (1981–)
* Ken Hammer – kitara (1981–)
* Rene Shades – basso (2004, 2011–)
* Chris Laney – koskettimet, kitara (2016–)
* Allan Sørensen – rummut (2017–)

### Entiset
* John Darrow – basso (1981–1984)
* Phil More – rummut (1981–1990)
* Alan Owen – koskettimet (1981–1990)
* Pete Collins – kitara (1982–1986)
* Rick Hanson – kitara (1983–1984)
* Allan Delong – basso (1984–1990)
* Ricky Marx – kitara (1988–1991)
* Michael Fast – rummut (1991–2005)
* Kenn Jackson – basso (1991–2010)
* Morten Sandager – koskettimet (2006–2016)
* Hal Patino – basso (2010–2011)
* Allan Tschicaja – rummut (2006–2017)

### Aikajana

### Livejäsenet
* Benny Petersen – kitara (1984)
* Angel Schleifer – kitara (1987)
* Dominic Gale – koskettimet (1992, 1995, 1998, 1999)
* Henrik Hilsson – koskettimet (1993)
* Jan Møller – koskettimet (1997, 2001–2004)
* Jørgen Thorup – koskettimet (2000)
* René Shades – kitara (2004)
* Jacob Troutner – koskettimet (2004)
* Søren Andersen – kitara

### Vierailijat
* Billy Cross – kitara (1984)
* Phil Hart – taustalaulu (1987–)
* Graham Bonnet – taustalaulu (1987)
* Ian Paice – rummut (1990)
* Roger Glover – basso (1990)
* Freddy George Jensen – harppu (1990)
* Ian Gillan – laulu (1992)
* Ivan Pedersen – taustalaulu (1992–1995)

## Diskografia

### Studioalbumit

* 
* 
* 
* 
* 
* 
* 
* 
* 
* 
* 
* 
* 
* 
* 
**A Blast From The Past,* 12 CD kokoelma (2019, Frontiers Records)
**Undress Your Madness* (2019, Frontiers Records)

## Lähteet
Mellotron Heart

**Mellotron Heart** on ruotsalaisen Opeth-yhtyeen albumin Watershed toinen singlejulkaisu. Sen julkaisivat The End Records ja Roadrunner Records yhdessä.

Singleä on painettu 750 kappaletta. Kappale itsessään on mellotronilla ja Moog-syntetisaattorilla soitettu vaihtoehtoinen versio *[[Porcelain Heart]]* -kappaleesta, joka julkaistiin albumin ensimmäisenä singlenä.

## Kappalelista
#
Darik's Boot and Nuke

**Darik’s Boot and Nuke** (**DBAN**) on avoimen lähdekoodin tietokoneohjelma, joka on tarkoitettu massamuistilaitteiden, kuten kiintolevyjen ja muistitikkujen, tyhjentämiseen kaikesta tiedosta niin, että tiedostot eivät enää ole palautettavissa. Massamuistin tyhjennys tulee kysymykseen silloin, kun laite kierrätetään tai luovutetaan kolmannelle osapuolelle.

Ohjelma voidaan ajaa miltä tahansa boottaavalta medialta, kuten USB-muistilta, CD-levyltä tai DVD-levyltä ja se on Linux-pohjainen. DBAN tukee IDE- (PATA), SCSI- ja SATA-kovalevyjä. DBAN voidaan määrittää siten, että se tyhjentää jokaisen tietokoneella olevan kovalevyn.

DBAN-projektia tukee ja osaltaan rahoittaa *GEEP*, joka on ATK- ja elektroniikkaromun kierrätykseen keskittynyt yritys.

Suomalainen Blancco osti DBANin vuoden 2012 syyskuussa. Blancconin toimitusjohtaja Kim Väisänen sanoi, että GEEP pysyy osana kehitystä ja että DBAN tulee pysymään ilmaisena ohjelmana.

## Lähteet

## Aiheesta muualla
* DBANin virallinen sivusto
Somebody Someone

**Somebody Someone** on Amerikkalais-yhtye Kornin julkaisema (1999) Issues albumin viimeinen single. Kappaleesta tehtiin myös musiikkivideo.
Uudisraivaaja

**Uudisraivaaja** on vuonna 2006 valmistunut suomalainen kausisarja, jonka esitti Yle TV1. 12-osaisen sarjan ovat ohjanneet Veikko Aaltonen, Jyri Kähönen ja Aleksi Salmenperä, neljä jaksoa kukin. Sarjan on käsikirjoittanut Timo Varpio. Sijoitusmaailmaan sijoittuvan draaman keskiössä on Kari Heiskasen esittämä yritysjohtaja Rami Laine.

Sarja palkittiin radio- ja tv-yhtiöiden Prix Europa -kilpailun tv-fiktiosarjan parhaana 2006. Suomessa se sai parhaan draamasarjan Venlan, minkä lisäksi Kari Heiskanen palkittiin parhaana miesnäyttelijänä.

## Juoni
Sijoitusyhtiön toimitusjohtaja Rami Laine erehtyy rikkomaan alan sääntöjä yrittäessään varmistaa oman taloudellisen etunsa. Seuraa rikosepäily, jolle on pohjaa vain osittain. Mies yrittää selviytyä tilanteesta, mutta vaakalaudalle joutuvat oman talouden lisäksi myös avioliitto, ura ja ystävyyssuhteet.

## Rooleissat

## Jaksot

## Lähteet
Warwick Basses

**Warwick Basses** on saksalainen bassokitaroiden ja bassovahvistimien ja tarvikkeiden valmistaja. Sen perusti Hans-Peter Wilfer vuonna 1982. 

Warwick valmistaa yli kahtakymmentä eri bassomallia, kolmella eri valmistustavalla (Rockbass /Standard, Pro series /Teambuilt ja Custom series /Masterbuilt) sekä monia artistien nimikkomalleja. Rockbass -mallit valmistetaan Kiinassa ja muut mallit Saksan Markneukirchenissä. Tunnetuimpia Warwickin bassoilla soittavia artisteja ovat mm. Jack Bruce, Adam Clayton, John Entwistle, Sam Rivers, Robert Trujillo, Marco Hietala ja Dick Lövgren.

## Aiheesta muualla
* Warwickin kotisivut
Axis Percussion

**Axis Percussion** on yhdysvaltalainen rumpujen bassopedaaleja ja rumpuständejä valmistava yritys. Sen tuotteet valmistetaan alumiinista ja teräksestä.

Axisin pedaaja käyttävät monet tunnetut metallirumpalit, kuten Derek Roddy, George Kollias, Jan Axel "Hellhammer" Blomberg, Pete Sandoval ja Tomas Haake.

## Lähteet

## Aiheesta muualla

* Axis Percussionin kotisivut
Kersantti Rock

**Kersantti Rock**, oikealta nimeltään **Franklin John Rock** () on DC Comicsin kustantama sarjakuvahahmo, jonka loivat Robert Kanigher ja Joe Kubert. Se teki ensi esiintymisensä Our Army at War lehden numerossa 83, vuonna 1959. Kersantti Rockin tarinat sijoittuvat toisen maailmansodan tapahtumiin, jossa hän toimii Yhdysvaltain Easy-komppanian jalkaväen aliupseerina.

Suomessa Kersantti Rock esiintyi ensi kerran vuonna 2008.

## Muissa medioissa

### Elokuvat
*Kersantti Rockista on kaavailtu elokuvaa 1980-luvun lopulla ja 1990-luvun alussa, jolloin rooliin oli kiinnitetty Arnold Schwarzenegger. Käsikirjoituksesta olisivat vastanneet John Milius ja David Peoples, mutta elokuvaa ei koskaan julkaistu.

*Vuosina 2007–2008 elokuvan tekeminen tuli uudelleen puheenaiheeksi ja elokuvan tuottaja Joel Silver suunnitteli sen julkaisua vuodelle 2012.

### Animaatiossa
*Kersantti Rock vieraili *[[Justice League (televisiosarja)|Justice League]]* -sarjan kolmiosaisessa jaksossa "The Savage Time", jossa hahmon äänenä toimi Fred Dryer.
*Kersantti Rock esiintyi ** sarjan jaksossa "The Plague of the Prototypes!", jossa häntä ääninäytteli Fred Tatasciore.
*Kersantti Rock esiintyi animaatioelokuvassa *[[DC Showcase: Sgt. Rock]]*, jossa häntä ääninäyttelee Karl Urban.

### Televisiossa
*Kersantti Rockiin pohjautuva hahmo esiintyi *[[Legends of Tomorrow]]* sarjan jaksossa "Legendary", jossa hahmoa esitti Blair Penner.

### Videopelit
*Kersantti Rock esiintyy *[[DC Universe Online]]* -videopelissä.
*Kersantti Rock esiintyy *[[Sgt. Rock: On the Frontline]]* -videopelissä.

## Lähteet
Vihermesikot

**Vihermesikot** (*Lichmera*) on mesikkojen heimoon kuuluva varpuslintusuku. Vihermesikkojen sukuun kuuluu BirdLifen mukaan kymmenen lajia.

## Vihermesikoihin kuuluvia lajeja
* Bandanvihermesikko (*Lichmera squamata*)
* Burunvihermesikko (*Lichmera deningeri*)
* Harmaavihermesikko (*Lichmera indistincta*)
* Lombokinvihermesikko (*Lichmera lombokia*)
* Seraminvihermesikko (*Lichmera monticola*)
* Timorinvihermesikko (*Lichmera flavicans*)
* Uudenkaledonianvihermesikko (*Lichmera incana*)
* Vaaleavihermesikko (*Lichmera argentauris*)
* Viirurintamesikko (*Lichmera alboauricularis*)
* Wetarinvihermesikko (*Lichmera notabilis*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Lichmera
K. V. Tamminen

**Kauko Veikko Tamminen** (25. helmikuuta 1882 Hämeenkoski – 6. lokakuuta 1946) oli Suomen evankelis-luterilaisen kirkon pappi, virsirunoilija ja kristillinen kirjailija.

## Henkilöhistoria
Veikko Tammisen vanhemmat olivat kansakoulunopettaja Emanuel Tamminen ja Serafina Salin ja puoliso vuodesta 1911 Selma Johanna Paunu (Dufva). Hänen veljensä oli insinööri, yritysjohtaja Ilmari Tamminen. Veikko Tamminen tuli ylioppilaaksi 1900 ja vihittiin papiksi 1905. Hän toimi Suomen Luterilaisen Evankeliumiyhdistyksen palveluksessa saarnaajana 1908–1916 ja toiminnanjohtajana 1923–1946, sekä Lohjan kappalaisena 1916–1924. Hän teki lähetystyön tarkastusmatkan Japaniin 1925–1926. Tamminen oli kirkolliskokouksen jäsen 1933, 1935 ja 1938, ja jäsenenä vuoden 1928 kirkolliskokouksen asettamassa virsikirjakomiteassa. *[[Lasten lehti|Lasten lehden]]* toimittaja hän oli vuodesta 1912. Tamminen kirjoitti useita virsiä ja *[[Siionin kannel|Siionin kanteleen]]* lauluja sekä julkaisi saarnakokoelmia. Rovastin arvonimen hän sai 1932.

## Julkaisuja
* *Siionin kannel*, 1923, laulukirja (uud.)
* *Valtamerten takana: lähetysasioilla. I Japanissa, II Amerikassa, 1926
* *Nuori Siion*, 1929
* *Koko velka anteeksi: saarna Helsingin Vanhassa kirkossa 16.XI.1930*, 1931
* *Käykö näin meillekin? saarna F. G. Hedbergin Paimiossa olon satavuotisjuhlassa Paimion kirkossa 30.10.1938*, 1938
* *Arvo Korpisen muisto*, 1939
* *Uusi aamu, uusi armo: aamuhartaushetkinä Helsingin Vanhassa kirkossa pidettyjä hartaushetkiä*, 1940
* *Varottava sana kaikille uskonnollismielisille ja kaikille uskovaisille: saarna, 6. sunnuntaina Loppiaisesta 14/2 1943 Helsingin Vanhassa kirkossa*, 1943
* *Aamuruskon siivin: aamuhartauspuheita*, 1944
* *Armoa armosta: tutkisteluja vuoden kullekin päivälle: 100 eri tekijän kirjoituksista*, 1945, koonnut [[Arvid Hydén]], suomentanut K. V. Tamminen
* *Kirkkain katsein*, 1945
* *Ensimmäinen synti*, 1946
* *Lävistetyt kädet*, 1947
* *Matin matka maailmalle*, 1947
* *Ristin ihme: saarnoja ensimmäisen vuosikerran teksteihin*, 1948
* *Pyhällä paikalla: saarnoja kolmannen vuosikerran teksteistä*, 1954, koonnut Veikko Takala 
* *Hän vahvistaa teitä: puheita*, 1955, koonnut Veikko Takala
* *Hyvässä turvassa*, 1982

==Virret Suomen ev.lut. kirkon virsikirjassa==
**Menkää maitten ääriin asti!* (426)	
**Kun koulutyöni alkaa taas* (485)	
**Puoleesi, Herra, luomme'' (486)

## Lähteet

## Aiheesta muualla
*K.V. Tamminen - kuukauden evankelinen opettaja
* Suomalaisen lähetyspastorin matkalta maapallon ympäri. Pastori Tamminen kertoo Amerikkaan ja Japaniin tekemästään 7 kuukautta kestäneestä matkastaan, Helsingin Sanomat, 4.3.1926, nro 62, s. 4, Kansalliskirjaston digitaaliset aineistot
Here to Stay (Kornin kappale)

**Here to Stay** on yhdysvaltalaisyhtye Kornin tekemä single, joka julkaistiin 2002 ennen itse albumin Untouchables julkaisua. Kappale on hyvin menestynyt markkinoilla ja se on ainoa kappale Kornilta, joka on voittanut Grammyn kategoriassa "Best Metal Performance".

## Kappaleet
# 
# 
# 
# 

## Musiikkivideo
Here to Stay -musiikkivideosta on kaksi erilaista versiota.
* Ensimmäisessä versiossa poika katselee televisiota, jossa näkyy leikkeitä eri kiistellyistä asioista. Välillä Kornin jäsenet soittavat staattisella taustalla TV:tä vastaan. Videon lopussa Jonathan Davis ja sohvasta noussut poika laittavat kätensä vastakkain, jolloin poika imeytyy "telkkarin" sisään ja se sammuu. Videossa nähdään ensi kertaa Jonathan Davisin "ainutlaatuinen" alastoman naisen muotoinen mikrofoni, jonka on suunnitellut HR Giger.  
* Toisessa, "puhtaassa" versiossa poika imeytyy jo alussa TV:n sisään, jonka jälkeen Kornin jäsenet soittavat staattisella taustalla kappalettaan. Tässä videossa ei näy toisen version leikkeitä kiistellyistä asioista.

## Listasijoitukset
The Mitchell Brothers

**The Mitchell Brothers** on englantilainen rapduo, joka koostuu serkuksista Owura Nyanin ja Kofi Hanson. Duo tunnetaan muun muassa vuonna 2007 julkaistun albumin *Dressed For The Occasion* kappaleesta *Michael Jackson*.

## Diskografia
### Albumit
* *Sorted* (mixtape) (2004)
* *A Breath of Fresh Attire* (2005)
* *Dressed for The Occasion* (2007)

### Singlet
* "Routine Check" (2004)
* "Harvey Nicks" (2004)
* "Excuse My Brother" (2005)
* "Alone With The TV" (2006) 
* "She's Got It All Wrong" (2006)
* "SoleMate" (2007)
* "Michael Jackson" (2007)

## Aiheesta muualla

* Viralliset sivut
Sieppomesikot

**Sieppomesikot** (*Conopophila*) on mesikkojen heimoon kuuluva varpuslintusuku. Sieppomesikkojen sukuun kuuluu BirdLifen mukaan kolme lajia.

## Sieppomesikoihin kuuluvia lajeja
* Harmaasieppomesikko (*Conopophila whitei*)
* Rusokurkkumesikko (*Conopophila rufogularis*)
* Rusorintamesikko (*Conopophila albogularis*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Conopophila
Thoughtless

**Thoughtless** on yhdysvaltalaisen Korn -yhtyeen *[[Untouchables]]* -albumin toinen single. Evanescence on tehnyt kappaleesta cover-version. Kappaleessa Korn palautui lapsiaiheeseen, sillä siinä puhutaan laulajan kouluajan unelmista ja kuinka häntä kiusattiin. Kiusaaminen näkyy myös kappaleen musiikkivideossa.

## Kappaleet
# 
# 
# 
# 
# 
#
Songbird (tietokoneohjelma)

**Songbird** on avoin, GPLv2-lisensoitu mediasoitin, joka on saatavilla OS X:lle ja Windowsille.

Songbird-projektin perusti Rob Lord, ja siitä vastaa *Pioneers of the Inevitable* -ryhmä. Songbird perustuu XULRunneriin, Mozilla-projektista tuttuun ajonaikaiseen kirjastoon, jonka lisäksi se käyttää GStreameria.

Tavanomaisista mediasoittimista poiketen Songbirdin käyttöliittymään on integroitu WWW-selain, jossa voi käyttää kirjanmerkkejä ja välilehtiä. Lisäksi käyttöliittymä on lokalisoitavissa yli 25:lle kielelle. Ohjelman ulkoasu on käyttäjän muokattavissa verkosta ladattavilla teemoilla, ja toiminnallisuutta voi muunnella liitännäisillä. Songbird tukee Applen iPodia, mutta iPhonen tai Microsoftin Zunen tuki on vasta kehitteillä.

## Katso myös
*Luettelo mediasoittimista

## Lähteet

## Aiheesta muualla
* Nightingale (Songbirdin seuraaja)
Ihodenjoki

**Ihodenjoki** on Selkämereen laskeva joki Varsinais-Suomessa. Joki saa alkunsa Otajärvestä Pyhärannan, Laitilan ja Rauman, aiemmin Kodisjoen rajalta. Joen rantakyliä ovat sen yläjuoksulla Pyhärannan Ihoden ja Polttilan kylät. Niiden jälkeen joki virtaa kappaleen matkaa Laitilan puolella. Joen alajuoksulla ovat Pyhärannan Ylikylän ja Valkaman ja Kaukan kylät. Mereen joki laskee Kaukanlahdella Mannerveden merenlahden perukassa.

Ihodenjoen vesistö  on pieni rannikkovesistö, jonka vesistöalueen pinta-ala 191&nbsp;km². Järvisyysprosentti vesistöalueella on lähinnä Otajärven ansiosta 4,28 %. Otajärveen laskevia pienempiä järviä ovat Sulkaluoma, Sarkonjärvi, Hiittiöjärvi, Lahnio, Kapalojärvi ja Vanevesi Laitilassa Vaimaron kylän länsipuolella. Pohjoisesta Otajärveen laskevat Kaljasjärvi ja Kodisjoki, jonka varrella sijaitsee entisen Kodisjoen kunnan keskustaajama. Kodisjokeen laskeviin järviin kuuluu Ahmasjärvi.
## Lähteet
Nokimesikot

**Nokimesikot** (*Melidectes*) on mesikkojen heimoon kuuluva varpuslintusuku. Nokimesikkojen sukuun kuuluu BirdLifen mukaan kymmenen lajia.

Yhtä lajia lukuun ottamatta kaikki nokimesikot elävät Uuden-Guinean saarella; uudenenglanninnokimesikko elää läheisellä Uuden-Britannian saarella.

## Nokimesikoihin kuuluvia lajeja
* Bismarckinnokimesikko (*Melidectes whitemanensis*)
* Isonokimesikko (*Melidectes foersteri*)
* Kirjonokimesikko (*Melidectes torquatus*)
* Lyhytpartamesikko (*Melidectes nouhuysi*)
* Nokimesikko (*Melidectes fuscus*)
* Pitkäpartamesikko (*Melidectes princeps*)
* Sininokimesikko (*Melidectes belfordi*)
* Tervamesikko (*Melidectes ochromelas*)
* Valkonaamamesikko (*Melidectes leucostephes*)
* Valko-otsamesikko (*Melidectes rufocrissalis*)

## Lähteet

## Aiheesta muualla
*ITIS: Melidectes
Dimitri Pätzold

**Dimitri Pätzold** (s. 3. helmikuuta 1983 Öskemen, Neuvostoliitto) on saksalainen jääkiekkomaalivahti, joka pelaa DEL-seura Straubing Tigersissä. Hän on aiemmin pelannut NHL-seura San Jose Sharksissa Pätzold valittiin Saksan olympiaryhmään Vancouverin kisoihin 2010, joissa hän pelasi yhden ottelun Suomea vastaan. Suomi voitti kyseisen ottelun 5–0.

Pätzold muutti perheensä kanssa Saksaan 13-vuotiaana.

## Lähteet
*
Kun päivä painuu levolle

**Kun päivä painuu levolle**, myös **Te lucis ante terminum**, on breviariumissa rukoushetkeen päivän päättyessä liittyvä vanha latinankielinen hymni. Sen vaihtoehtona on *Christe qui lux es et dies* (Oi Kristus, kirkas aamunkoi, VK 550).

Hymniin on vanhastaan useita sävelmiä kirkkovuoden eri aikoja varten.
Hymni *Te lucis ante terminum* on suomennettuna Suomen evankelis-luterilaisen kirkon virsikirjassa, virsi 754 *Kun päivä painuu levolle* Anna-Maija Raittilan suomennoksena vuodelta 1996.

## Aiheesta muualla
*Kun päivä painuu levolle  - Verkkovirsikirja
Yleisurheilu kesäolympialaisissa 1896 – miesten pituushyppy

**Miesten [[pituushyppy]] [[Kesäolympialaiset 1896|kesäolympialaisissa 1896]]** käytiin 7. huhtikuuta. Kilpailuun osallistui yhdeksän kilpailijaa ja amerikkalaiset ottivat siinä kolmoisvoiton. 

## Tulokset

## Lähteet
*
Yleisurheilu kesäolympialaisissa 1896 – miesten kolmiloikka

**Miesten [[kolmiloikka]] [[Kesäolympialaiset 1896|kesäolympialaisissa 1896]]** käytiin 6. huhtikuuta. Kilpailussa oli vain yksi kierros ja pisimmälle hypänneestä James Connollystä tuli ensimmäinen nykyaikaisten olympialaisten olympiavoittaja. Edelliset antiikin ajan Olympian kisat oli käyty viimeisen kerran tiettävästi noin 1500 vuotta aiemmin.

## Tulokset

## Lähteet
Teramo Basket

**Teramo Basket** on italialainen koripalloseura Teramosta. Nykyisin joukkue pelaa Lega Basket Serie A:ssa.

## Aiheesta muualla
*Virallinen kotisivu 
*Legabasket Serie A
Raimo Keskinen

**Raimo Kalervo Keskinen** (kutsumanimi "Rami") (29. syyskuuta 1935 – 16. syyskuuta 2007) oli teoreettisen fysiikan ammattilainen. Keskinen oli kuuluisa yliopiston opettaja ja suosittu tieteen popularisoija. Hän oli erikoistunut mekaniikkaan, erityisesti dimensionaaliseen analyysiin, biofysiikkaan ja biomekaniikkaan.

Keskinen muistetaan muun muassa kirjasta *Mustaa aukkoa etsimässä*. Keskinen suomensi muun muassa James Gleickin kaaosteoriaa käsittelevän kirjan *Kaaos*. Keskinen oli myös Ursan hallituksen jäsen.

Keskinen jäi eläkkeelle vuonna 1999.

## Lähteet
Jolin Tsai

**Jolin Tsai** (s. 15. syyskuuta 1980 Taipei, Taiwan) on taiwanilainen pop-tähti. Jolin on opiskellut englantia Taipein Furenin katolisessa yliopistossa. Jolin Tsai tunnetaan Manner-Kiinassa nimellä Cai Yilin. Hän on suosittu Aasiassa ja on saavuttanut mainetta myös Pohjois-Amerikassa. Jolin Tsai aloitti uransa 18-vuotiaana, vuonna 1998, voittamalla MTV:n artistikilpailun ja allekirjoittamalla levytyssopimuksen Universal Recordsin kanssa.
The Days of Grays

__NOTOC__
**The Days of Grays** on Sonata Arctican kuudes studioalbumi, joka julkaistiin 16. syyskuuta, maailmanlaajuisesti kaksi päivää myöhemmin ja Yhdysvalloissa 22. syyskuuta 2009. Albumi myi Suomessa kultaa julkaisupäivänään.

## Kappaleet
# 
# 
# 
# 
# 
# 
# 
# 
# 
# 
# 
# 

;Bonuskappaleet
#
#
#

;Digipak-painoksen 'Orchestral Bonus CD'
# 
# 
# 
# 
# 
# 
# 

;Japanin-painoksen 'Live Bonus CD'
# 'Paid In Full' (live in France)
# 'It Won't Fade' (live in France)
# 'Draw Me' (live in Switzerland)
# 'Black Sheep/Elias Viljanen (guitar solo)' (live in Italy)
# 'Replica' (live in Switzerland)
# 'Don't Say a Word' (live in Switzerland)

## Kokoonpano
* Tony Kakko – laulu, kosketinsoittimet
* Henrik Klingenberg – kosketinsoittimet, hammond
* Marko Paasikoski – basso
* Tommy Portimo – rummut
* Elias Viljanen – kitara

### Vierailijat
* Johanna Kurkela – laulu kappaleissa 2 ja 9
* Perttu Kivilaakso – sello kappaleissa 1, 6, 11, 12 ja 15

## Arvostelut
* Imperiumi: 7½/10
* Soundi: 

## Lähteet

## Aiheesta muualla
* 
*
Avi Arad

**Avi Arad** (, s. 1948) on Israelista kotoisin oleva yhdysvaltalainen liikemies ja elokuvatuottaja. Hänestä tuli Toy Bizin toimitusjohtaja 1990-luvulla ja hän on toiminut tämän jälkeen useissa Marvel Entertainmentin viroissa sekä Marvel Studiosin perustajana. Hän on tuottanut useita supersankarielokuvia.

Arad syntyi Israelissa puolalaislähtöisille vanhemmille. Hän oli armeijan palveluksessa 1965–1968 ja haavoittui kuuden päivän sodassa. Hän muutti Yhdysvaltoihin vuonna 1970 ja opiskeli Hofstra Universityssä.

## Filmografia tuottajana
**[[Blade (elokuva)|Blade]]* (1998)
**[[X-Men (elokuva)|X-Men]]* (2000)
**[[Blade II]]* (2002)
**[[Spider-Man – hämähäkkimies]]* (2002)
**[[Daredevil (elokuva)|Daredevil]]* (2003)
**[[X-Men 2]]* (2003)
**[[Hulk (elokuva)|Hulk]]* (2003)
**[[Tuomari (elokuva)|Tuomari]]* (2004)
**[[Spider-Man 2 – Hämähäkkimies 2|Spider-Man 2]]* (2004)
***' (2004)
*''[[Elektra (vuoden 2005 elokuva)|Elektra]]'' (2005)
*''[[Fantastic Four (vuoden 2005 elokuva)|Fantastic Four]]'' (2005)
*''[[X-Men: Viimeinen kohtaaminen]]'' (2006)
*''[[Ghost Rider – aaveajaja]]''  (2007)
*''[[Spider-Man 3 – Hämähäkkimies 3|Spider-Man 3]]'' (2007)
*''[[Fantastic Four: Hopeasurffari]]'' (2007)
***' (2007)
***' (2008)
*''[[Iron Man (elokuva)|Iron Man]]'' (2008)
*''[[The Incredible Hulk]]'' (2008)
*''[[Ghost Rider: Koston henki]]'' (2012)
*''[[The Amazing Spider-Man (vuoden 2012 elokuva)|The Amazing Spider-Man]]'' (2012)
***' (2013)
**[[Pac-Manin aavemaiset seikkailut]]* (2013)
**[[The Amazing Spider-Man 2]]* (2014)
**[[Ghost in the Shell (vuoden 2017 elokuva)|Ghost in the Shell]]* (2017)
**[[Venom (vuoden 2018 elokuva)|Venom]]* (2018)
*** (2021)

## Lähteet

## Aiheesta muualla
*
Jim Lee

**Jim Lee** (; s. 11. elokuuta 1964) on yhdysvaltalainen sarjakuvataiteilija ja julkaisija. Hänet palkittiin Harveyn uuden kyvyn erikoispalkinnolla vuonna 1990. Leen merkittäviin töihin kuuluvat muun muassa *[[Ryhmä-X]]*, *[[The Punisher War Journal]]*, *[[Batman]]* ja *[[Teräsmies]]* -sarjakuvasarjat.

Lee oli syntynyt Soulissa, Etelä-Koreassa. Hän kasvoi St. Louisissa, Missourissa,  jossa hän kasvoi ”tyypillisen keskiluokan lapsuuden”. Vaikka hän on saanut korealaisen nimen syntymässä, hän valitsi nimen Jim, kun hänestä tuli USA:n kansalainen 12-vuotiaana.

## Lähteet

## Aiheesta muualla
Jarno Kivioja

**Jarno Lionel Kivioja** (s. 7. lokakuuta 1982 Nivala) on suomalainen seiväshyppääjä. Hän edustaa Helsingin Kisa-Veikkoja.

Kiviojan ennätys on Lappeenrannan eliittikisoissa vuonna 2009 hypätty 555 cm. Hän on saavuttanut Kalevan kisoissa hopeaa 2012 tuloksella 525 cm ja viidesti pronssia: vuonna 2006 tuloksella 540 cm, vuonna 2007 tuloksella 525 cm, vuonna 2008 tuloksella 515 cm, vuonna 2009 tuloksella 525 cm ja vuonna 2010 tuloksella 525 cm. Sisäratojen SM-kilpailuissa hän on saavuttanut hopeaa Turussa 2010 tuloksella 532 cm sekä Rovaniemellä 2014 tuloksella 517&nbsp;cm.  

## Saavutuksia
*Kalevan kisat
**Hopeaa 2012, pronssia 2006, 2007, 2008, 2009 ja 2010
*Sisäratojen SM-kilpailut
**Hopeaa 2010, 2014
*Alle 23-vuotiaiden SM-kilpailut
**Hopeaa 2002, 2004
*Alle 23-vuotiaiden sisäratojen SM-kilpailut
**Hopeaa 2003
* Universiaadit (Opiskelijoiden MM-kilpailut) 
**9. sija (2007)
*Suomi–Ruotsi-maaottelu 
** 3. sija (2014)
** 5. sija (2012)
* Suomi–Ruotsi–Norja–Tanska-hallimaaottelu
** 6. sija (2014)
* Alle 23-vuotiaiden EM-kilpailut
** 17. sija (2003)
* NCAA:n sisäratojen mestaruuskisat
**6. sija (2006)

## Lähteet
*

### Viitteet
Paula Tiso

**Paula Tiso** on yhdysvaltalainen ääninäyttelijä, joka tunnetuin äänirooli on Lulu videopeleissä Final Fantasy X ja Final Fantasy X-2. Enimmäkseen hän on työskennellyt videopelien parissa, kuten Destroy All Humans! 2, The Sopranos: Road to Respect, Metal Gear Solid 4: Guns of the Patriots ja Fire Emblem Fates. Tiso on tehnyt myös äänirooleja animaatioihin Mighty Max, Dexterin laboratorio ja The Grim Adventures of Billy & Mandy.

Tiso sai Video Game ehdokkuuden parhaan naisäänen kategoriassa videopelistä No More Heroes

## Lähteet
Mikael Westö

**Mikael Caj Simon Westö** (s. 3. huhtikuuta 1982 Vaasa) on suomalainen seiväshyppääjä. Hän edustaa Vasa Idrottssällskapia ja häntä valmensi Mikael Bäck. Vuoteen 2014 saakka hän edusti IF Femmania.

Westö on voittanut Kalevan kisoissa hopeaa vuosina 2006–2008 ja 2015 sekä pronssia vuosina 2002, 2005, 2011, 2014 ja 2016. Sisäratojen SM-kilpailuissa hän on sijoittunut hopealle vuonna 2007 sekä pronssille vuosina 2006, 2009 ja 2016. Hänen ennätyksensä on Uudessakaupungissa vuonna 2008 hypätty 550 cm.

## Saavutuksia
*Kalevan kisat
**Hopeaa 2006, 2007, 2008 ja 2015
**Pronssia 2002, 2005, 2011, 2014 ja 2016
*Halli-SM
**Hopeaa 2007
**Pronssia 2006, 2009 ja 2016

## Lähteet
*
The Goon Show

**The Goon Show** on brittiläinen radiokomediasarja, jota alun perin esitti BBC Home Service 1951&ndash;1960. Sarjassa esiintyivät Spike Milligan, Harry Secombe, Peter Sellers ja kahden ensimmäisen tuotantokauden aikana Michael Bentine. Useimmat  käsikirjoitukset olivat Milliganin kirjoittamia. 

*The Goon Show'n* vaikutteet ovat nähtävissä esimerkiksi *[[Monty Pythonin Lentävä Sirkus|Monty Pythonin Lentävässä Sirkuksessa]]*.  Pythonien ohella myös muun muassa John Lennon kuului sarjan ihailijoihin. Ohjelman perinteitä vaalivan The Goon Show Preservation Societyn suojelija on Walesin prinssi Charles.

## Lähteet
Halimeda

**Halimeda** on viherleviin kuuluva makrolevien suku. Sen jäseniä elää lämpimissä merissä varsinkin koralliriutoilla ja laguuneissa. Nykyisin eläviä lajeja tunnetaan kolmisenkymmentä, lisäksi joitakin lajeja tunnetaan vain fossiileista.

*Halimeda*-levät muodostuvat litteistä jäykistä kalkkia sisältävistä levyistä, jotka liittyvät toisiinsa joustavilla kapeilla liitoksilla muodostaen haarautuvia ketjuja. Useimmiten niitä tavataan hiekkapohjalla, mihin ne takertuvat laajan juuriston avulla, mutta niitä on löydetty myös kalliojyrkänteiltä jopa 150 metrin syvyydestä.

Koristeellisia *Halimeda*-leviä kasvatetaan myös merivesiakvaarioissa. Kalat eivät yleensä syö niitä.

*Halimeda*-levien rakenne on erikoinen: koko yksilö on samaa solua. Niiden runkoon kertyy suuria määriä kalsiumkarbonaattia, joten ne osallistuvat yhdessä kivikorallien kanssa koralliriuttojen kasvamiseen. Levät kasvavat hyvissä oloissa koralliin verrattuina nopeasti; niiden on havaittu kaksinkertaistavan biomassansa 15 päivässä. Muihin leviin verrattuna niiden kasvu on hidasta.

## Sukuun kuuluvia lajeja
* *[[Halimeda copiosa]]*
* *[[Halimeda cylindracea]]*
* *[[Halimeda discoidea]]*
* *[[Halimeda gigas]]*
* *[[Halimeda goreauii]]*
* *[[Halimeda gracilis]]*
* *[[Halimeda incrassata]]*
* *[[Halimeda macroloba]]*
* *[[Halimeda macrophysa]]*
* *[[Halimeda magnidisca]]*
* *[[Halimeda melanesica]]*
* *[[Halimeda opuntia]]*
* *[[Halimeda scabra]]*
* *[[Halimeda simulans]]*
* *[[Halimeda taenicola]]*
* *[[Halimeda tuna]]*
* *[[Halimeda velasquezii]]*

## Lähteet

## Aiheesta muualla
*iNaturalist: Suku ''Halimeda''
*Global Biodiversity Information Facility (GBIF): ''Halimeda'' 
*National Center for Biotechnology Information (NCBI): ''Halimeda''
Raitamakrilli

**Raitamakrilli** eli **wahoo** (*Acanthocybium solandri*) on suurikokoinen makrillikala ja sukunsa ainoa edustaja. Laji tunnetaan Havaijilla nimellä *Ono*.

Lajia tavataan laajalla trooppisella alueella Atlantilla, Intian valtamerellä ja Tyynellä valtamerellä muutaman kymmenen yksilön parvina. Ravinnokseen se syö muita, pienempiä kaloja ja kalmareita. Lajilla on valtava kita, jolla se voi nielaista hämmästyttävän suuria saaliita.

## Koko ja ulkonäkö

Raitamakrilli voi kasvaa noin 80 kilon painoiseksi ja 250 cm pitkäksi. Lajin yksilöt voivat uida 80 km/h, eli se on yksi merten nopeimmista kaloista.

Raitamakrillin vartalo on pitkä ja kapea, vaaleansininen, ja sitä koristavat 20-30 pystysuuntaista tummansinistä raitaa. Etummainen selkäevä on erikoisen matala ja pitkä verrattuna muihin makrillilajeihin. Pyrstöevä on tasainen ja korkea. Raitamakrilli muistuttaa enemmän barrakudaa kuin muita makrillilajeja. Ne näyttävät ensisilmäyksellä samanlaisilta, mutta eroja löytyy.

## Kalastus
Raitamakrilli on erittäin aggressiivinen ja vahva mutta suosittu saalis urheilukalastuksessa. Muuten sitä saadaan pääasiassa sivusaaliina tonnikalan pitkäsiimapyynnissä. Sen liha on hyvin vaaleaa, kiinteää ja maukasta.  

## Lähteet
* Antal Vida, Tamás Kótai: 365 kalaa, H. F. Ullmann
NBA:n varaustilaisuus 2000

**Vuoden 2000 [[NBA|NBA:n]] varaustilaisuus** pidettiin 28. kesäkuuta 2000 Target Centerissä, Minneapoliksessa.

Toisella kierroksella numerolla 40. valittiin Hanno Möttölä, josta tuli historian neljäs suomalainen, joka on varattu NBA:han.

## Varaukset
### Ensimmäinen kierros

### Toinen kierros

## Aiheesta muualla
*Basketball-reference
Debi Mae West

**Debi Mae West** (s. 29. marraskuuta 1963) on yhdysvaltalainen Spike Video Game Award -palkittu ääninäyttelijä, joka tunnetaan kenties parhaiten ääniroolistaan Meryl Silverburghina *[[Metal Gear (pelisarja)|Metal Gear]]* -videopelisarjassa. Hänellä oli myös rooli *[[101 dalmatialaista (piirrossarja)|101 dalmatialaista]]* -piirrossarjassa ja hän on vieraillut animaatioissa, kuten Teräsmies, Drawn Together ja Harvey Birdman, Attorney at Law. Enimmäkseen West on tehnyt äänirooleja videopeleihin.

## Lähteet
*Voice Chasers 

### Viitteet